Forslag til RÅDETS AFGØRELSE om Fællesskabets holdning i Det Fælles Råd EU-Mexico vedrørende ændringerne af det fælles råds afgørelse nr. 2/2000

(forelagt af Kommissionen)

BEGRUNDELSE

Frihandelsområdet mellem EU og Mexico blev oprettet i kraft af afgørelser truffet af Det Fælles Råd EU-Mexico. De nødvendige tilpasninger af handelsbestemmelserne som følge af udvidelsen af EU indføres derfor gennem afgørelser truffet af det fælles råd og er ikke blevet indarbejdet i tillægsprotokollen til aftalen mellem EU og Mexico, som også forelægges Rådet til godkendelse via en anden procedure.

I det fælles råds afgørelse nr. 2/2000 fastsættes det, at der oprettes et frihandelsområde for varer i overensstemmelse med artikel XXIV i GATT. De gældende toldindrømmelser for landbrugsprodukter, forarbejdede landbrugsprodukter og fiskerivarer er blevet revideret for at tage hensyn til den traditionelle handel mellem Mexico og de tiltrædende nye EU-medlemsstater. Desuden var det nødvendigt at tilføje en liste over de enheder i de nye medlemsstater, som er underlagt bestemmelserne om offentlige indkøb, og foretage visse tekniske tilpasninger af metoderne for administrativt samarbejde vedrørende oprindelsesregler.

Den 26. januar 2004 godkendte Rådet et mandat til Kommissionen til at føre forhandlinger om disse tilpasninger. De efterfølgende forhandlinger med Mexico har gjort det muligt at nå til enighed om bestemmelserne i udkastet til afgørelse truffet af Det Fælles Råd EU-Mexico, der er knyttet som bilag til dette forslag til Rådets afgørelse.

Kommissionen anbefaler derfor Rådet at vedtage vedlagte rådsafgørelse som EU's fælles holdning til den foreslåede afgørelse truffet af Det Fælles Råd EU-Mexico, der er vedføjet som bilag.

2004/0129 (ACC)

Forslag til RÅDETS AFGØRELSE om Fællesskabets holdning i Det Fælles Råd EU-Mexico vedrørende ændringerne af det fælles råds afgørelse nr. 2/2000

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen [1], -

[1] EUT C [...] af [...], s. [...].

TRUFFET FØLGENDE AFGØRELSE:

Eneste artikel

Vedlagte udkast til afgørelse vedtages som Fællesskabets holdning i Det Fælles Råd EU-Mexico.

Udfærdiget i Bruxelles, den [...].

På Rådets vegne

Formand

BILAG

Afgørelse nr. [...] /2004 truffet af Det Fælles Råd EU-Mexico

af [...]

om ændring af det fælles råds afgørelse nr. 2/2000 af 23. marts 2000

DET FÆLLES RÅD HAR -

under henvisning til aftalen om økonomisk partnerskab og politisk samordning og samarbejde mellem Det Europæiske Fællesskab og dets medlemsstater på den ene side og De Forenede Mexicanske Stater på den anden side, i det følgende benævnt "aftalen", undertegnet i Bruxelles den 8. december 1997, særlig artikel 5 og artikel 10 sammenholdt med artikel 47, og

ud fra følgende betragtninger:

1. Som følge af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks, i det følgende benævnt "de nye medlemsstater", tiltrædelse af Den Europæiske Union den 1. maj 2004 er det nødvendigt med virkning fra samme dato at tilpasse visse bestemmelser i det fælles råds afgørelse nr. 2/2000 af 23. marts 2000 vedrørende varehandel, certificering af oprindelse og offentlige indkøb.

2. Det er nødvendigt at vedtage overgangsbestemmelser med hensyn til varer, der er i transit eller undervejs mellem Mexico og de nye medlemsstater eller opbevares midlertidigt på tiltrædelsesdatoen -

TRUFFET FØLGENDE AFGØRELSE:

Artikel 1

(1) Bilag I til det fælles råds afgørelse nr. 2/2000 ændres som angivet i bilag I til denne afgørelse.

(2) Toldkontingentet for produkter henhørende under KN-kode 08030019 (bananer), der er opført i bilag II til denne afgørelse, vil ophøre med at gælde, når de gældende WTO-kontingenter erstattes af en toldsatsordning.

(3) Parterne er enige om efter anmodning fra en part at mødes for at drøfte situationen med hensyn til bilateral handel med bananer, når den nuværende EU-importordning erstattes af en toldsatsordning.

(4) Denne artikel berører ikke indholdet i revisionsklausulen i artikel 10 i afgørelse nr. 2/2000 truffet af Det Fælles Råd EU-Mexico.

Artikel 2

(1) Aftalens bestemmelser anvendes på varer, der eksporteres fra enten Mexico til en af de nye medlemsstater eller fra en af de nye medlemsstater til Mexico, som opfylder betingelserne i bilag III til det fælles råds afgørelse nr. 2/2000, og som på datoen for de nye medlemsstaters tiltrædelse af Den Europæiske Union er i transit eller undervejs eller opbevares midlertidigt i et toldoplag eller i en frizone i Mexico eller i en ny medlemsstat.

(2) I sådanne tilfælde indrømmes der præferencebehandling, forudsat at der inden for fire måneder fra tiltrædelsesdatoen forelægges toldmyndighederne i importlandet et varecertifikat EUR. 1, der er udstedt efterfølgende af toldmyndighederne eller de kompetente offentlige myndigheder i eksportlandet, sammen med dokumentation for, at varerne er blevet transporteret direkte.

Artikel 3

Artikel 17, stk. 4, artikel 18, stk. 2, og tillæg IV til bilag III til det fælles råds afgørelse nr. 2/2000 ændres som angivet i bilag III til denne afgørelse.

Artikel 4

(1) De ordregivere i de nye medlemsstater, der er opført i bilag IV til denne afgørelse, tilføjes under de relevante afdelinger i del B i bilag VI til det fælles råds afgørelse nr. 2/2000.

(2) Listen med de nye medlemsstaters publikationer, der er opført i bilag V til denne afgørelse, tilføjes i del B i bilag XIII til det fælles råds afgørelse nr. 2/2000.

Artikel 5

(1) Denne afgørelse træder i kraft på datoen for vedtagelsen; artikel 1, stk. 1 og 2, har virkning fra den 1. maj 2004.

(2) Uanset stk. 1 er parterne enige om, at indtil afslutningen af Det Europæiske Fællesskabs procedurer for denne afgørelses ikrafttræden anvender De Forenede Mexicanske Stater midlertidigt bestemmelserne i denne afgørelse fra den 1. maj 2004 og frem til det fælles råds vedtagelse af denne afgørelse.

Udfærdiget i [...], den [...]

På det fælles råds vegne [...]

BILAG I

Fællesskabets toldafviklingsplan

>TABELPOSITION>

BILAG II

Overgangskontingent

>TABELPOSITION>

BILAG III

Nye sproglige udgaver af administrative bemærkninger og "fakturaerklæring" i bilag III til afgørelse nr. 2/2000

1. Artikel 17, stk. 4, i bilag III til afgørelse nr. 2/2000 ændres således:

På varecertifikater EUR.1, der udstedes efterfølgende, skal anføres en af følgende påtegninger:

>TABELPOSITION>

2. Artikel 18, stk. 2, i bilag III til det fælles råds afgørelse nr. 2/2000 ændres således:

På duplikateksemplaret, der udstedes i denne procedure, skal anføres en af følgende påtegninger:

>TABELPOSITION>

3. I tillæg IV til bilag III til det fælles råds afgørelse nr. 2/2000 tilføjes følgende:

>TABELPOSITION>

BILAG IV

Centrale statslige ordregivere

1. Følgende centrale statslige ordregivere tilføjes i bilag VI, del B, afdeling 1, i det fælles råds afgørelse nr. 2/2000:

>TABELPOSITION>

2. Følgende organer og kategorier af organer som omhandlet i bilag I, II, VII, VIII og IX til direktiv 93/38/EØF tilføjes i tillægget til bilag VI, del B, afdeling 2, i det fælles råds afgørelse nr. 2/2000:

(a) Bilag I

"PRODUKTION, TRANSPORT ELLER DISTRIBUTION AF DRIKKEVAND"

>TABELPOSITION>

(b) Bilag II

"PRODUKTION, TRANSPORT ELLER DISTRIBUTION AF ELEKTRICITET"

>TABELPOSITION>

(c) Bilag VII

"ORDREGIVERE INDEN FOR BYTRANSPORT MED JERNBANE, SPORVOGN, TROLLEYBUS ELLER BUS"

>TABELPOSITION>

(d) Bilag VIII

"ORDREGIVERE INDEN FOR OMRÅDET LUFTHAVNSFACILITETER"

>TABELPOSITION>

(e) Bilag IX

"ORDREGIVERE INDEN FOR OMRÅDET SØHAVNE ELLER HAVNE VED INDRE VANDVEJE ELLER ANDRE TERMINALFACILITETER"

>TABELPOSITION>

BILAG V

>TABELPOSITION>

>TABELPOSITION>